EkBass/fiwiki-20250220-pages-articles huggingface dataset:
Edgar Wright

Edgar Howard Wright (s. 18. huhtikuuta 1974 Poole, Dorset) on englantilainen elokuvaohjaaja, -käsikirjoittaja ja -tuottaja. Wrightin tunnetuimpia teoksia ovat elokuvatrilogia Cornetto-trilogia (Shaun of the Dead, Hot Fuzz ja The World’s End), joissa näyttelevät Simon Pegg ja Nick Frost, sekä televisiosarja Avaruuden tuntua ja elokuvat Scott Pilgrim vastaan maailma ja Baby Driver. == Filmografia == Elokuvat Vuosi Nimi Ohjaajana Käsikirjoittajana Tuottajana Vastaavana tuottajana 1995 A Fistful of Fingers 2004 Shaun of the Dead 2007 Hot Fuzz 2010 Scott Pilgrim vastaan maailma 2011 Tintin seikkailut: Yksisarvisen salaisuus 2013 The World’s End 2015 Ant-Man 2017 Baby Driver 2021 Last Night in Soho == Aiheesta muualla == * Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Brittiläiset elokuvatuottajat Luokka:Vuonna 1974 syntyneet Luokka:Elävät henkilöt
Streptomyces aureofaciens

Streptomyces aureofaciens (syn. Kitasatospora aureofaciens) on grampositiivinen sauvabakteeri jonka tuottama tetrasykliini sekä sen johdannainen klooritetrasykliini ovat antibiootiksi luokiteltavia lääkeaineita. == Lähteet == == Aiheesta muualla == *Laji.fi: Streptomyces aureofaciens *ITIS: Streptomyces aureofaciens *UniProt: Taxonomy - Kitasatospora aureofaciens (Streptomyces aureofaciens) *Global Biodiversity Information Facility (GBIF): Streptomyces aureofaciens Luokka:Aktinobakteerit
Vappulehti

Vappulehti on yleisnimitys Suomessa vapun aikaan ilmestyville huumoripitoisille lehdille. Vappulehti on muun muassa teekkarien eli tekniikan alan yliopisto-opiskelijoiden perinne. Ensimmäinen teekkareiden vappulehti oli vuonna 1948 ilmestynyt Äpy. Pohjois-Karjalan Journalistiyhdistyksen edeltäjän Pohjois-Karjalan Sanomalehtimiesyhdistyksen Sanomalehtineekereiden Vappu- ankkaa julkaistiin ilmeisesti ensimmäisen kerran välirauhan aikaan vuonna 1941. Vuonna 1962 se sai nimen Sulkasato. Tiettävästi pisimpään yhtäjaksoisesti ilmestynyt vappulehti Suomessa on Itä-Suomen sanomalehtimiesyhdistyksen julkaisema Ampiainen, joka on ilmestynyt yhtäjaksoisesti yli 60 vappuna. Muita vappulehtiä ovat esimerkiksi Wapina, Julkku, Hässi, Tamppi, Walpuri.fi, Errores st:ae Valpurgis ja Ööpinen. Toimittajien yhdistykset julkaisevat myös vappulehtiä. ==Lähteet== *
Nokia 111

Nokia 111 on Nokian valmistama matkapuhelin. Laitteessa on VGA-tasoinen kamera. Puhelin on julkaistu toukokuussa 2012 ja se on tullut markkinoille saman vuoden syyskuussa. == Ominaisuudet == *ennakoiva tekstinsyöttö *äänimuistiinpanot *väri: musta, magenta, limenvihreä, syaani == Lähteet== * Nokia 111 - GSMArena == Aiheesta muualla == * Käyttöohjeet 111 Luokka:Vuoden 2012 matkapuhelimet
Nokia 112

Nokia 112 on Nokian valmistama matkapuhelin. Laitteessa on VGA-tasoinen kamera. Puhelin esiteltiin toukokuussa 2012 ja markkinoille se tuli saman vuoden syyskuussa. == Ominaisuudet == *ennakoiva tekstinsyöttö *äänimuistiinpanot *väri: tummanharmaa, valkoinen, punainen, syaani == Lähteet== * Nokia 112 - GSMArena 112 Luokka:Vuoden 2012 matkapuhelimet
Nokia 113

Nokia 113 on Nokian valmistama matkapuhelin. Laitteessa on VGA-tasoinen kamera. Puhelin esiteltiin toukokuussa 2012 ja markkinoille se tuli saman vuoden syyskuussa. == Ominaisuudet == *ennakoiva tekstinsyöttö *äänimuistiinpanot *väri: musta, magenta, limenvihreä, syaani == Lähteet== * Nokia 113 - GSMArena == Aiheesta muualla == * Käyttöohjeet * Nokia 113 - Nokia * Nokia 113 - Tuki 113 Luokka:Vuoden 2012 matkapuhelimet
Girl on Fire (kappale)

Girl on Fire on yhdysvaltalaisen Alicia Keysin kappale, ja ensimmäinen single hänen samannimiseltä, vuonna 2012 julkaistulta albumiltaan. Kappaleesta on tehty kolme erilaista versiota, joissa yhdessä laulaa hänen kanssaan myös Nicki Minaj. Single julkaistiin 4. syyskuuta 2012. Hän esitti kappaleen ensimmäisen kerran 6. syyskuuta MTV Video Music Awardseissa. == Kappalelista == == Lähteet == Luokka:Alicia Keysin kappaleet Luokka:Vuoden 2012 kappaleet
Tapsa – Tapio Rautavaaran elämä

Tapsa – Tapio Rautavaaran elämä on Lasse Erolan kirjoittama 458-sivuinen Tapio Rautavaaran elämäkertateos (ISBN 978-952-5989-10-6). Kirja ilmestyi vuonna 2012. Sen kustantaja on Helsinki-kirjat Oy. Kirja perustuu laajaan lähdeaineistoon, tutkimuskirjallisuuteen ja aikalaisten muistelmiin. Kirjoittajalla oli käytössään myös 40 tuntia Tapio Rautavaaran haastatteluja, jotka Juha Numminen teki kasettinauhurille talvella 1978 toimittaessaan Rautavaaran muistelmateoksen En päivääkään vaihtaisi pois (Kirjayhtymä). Erosen mukaan Rautavaara ei aina puhunut totta näissä haastatteluissa, ja hän oikoo kirjassaan virheellisiä tietoja. Elämäkertaosuuden lisäksi kirjassa ovat Tapio Rautavaaran täydellinen diskografia ja filmografia sekä luettelo hänen merkittävimmistä urheilusaavutuksistaan. ==Lähteet== Luokka:Suomalaiset elämäkerrat ja muistelmat Luokka:Vuoden 2012 kirjat Luokka:Tapio Rautavaara
Ellsworthinjärvi

Ellsworthinjärvi sijaitsee Etelämantereen länsiosassa. Järvi sijaitsee 3,2 kilometriä syvän jääpeitteen alla. Tämä noin 10 kilometriä pitkä ja 2–3 kilometriä leveä järvi on pinta-alaltaan noin 30 km². Järven syvin kohta on 150 metriä. == Järven tutkiminen == Järvi on ollut eristyksissä muusta maailmasta satoja tuhansia vuosia. Brittitutkijat aikovat porata reiän jääkerroksen läpi järveen tutkiakseen, onko järvessä elämää. Porausprojektin johtaja Martin Siegert löysi järven vuonna 1996, ja hänen johdollaan on porausta suunniteltu löytöhetkestä alkaen. Alueen sääolot ovat erittäin ankarat. Ensimmäinen porausyritys epäonnistui vuonna 2012. == Lähteet == Luokka:Etelämantereen järvet Luokka:Jääjärvet
Uteliaisuus

Uteliaisuus on innostusta saada tietoonsa tai kokea jotakin uutta. Uteliaisuus edistää oppimista. Uteliaisuuden takana on arvioitu olevan myös kontrollin ja turvallisuuden tarve, sillä uteliaisuus auttaa ihmistä sietämään pelkoa, riskejä ja epävarmuutta. Etenkin lapset ovat luonnostaan hyvin uteilaita, minkä johdosta he tutkivat lakkaamatta ympäristöään ja kyselevät asioista aikuisilta. Aivojen mielihyväalueiden tutkimuksessa on havaittu, että uteliaisuus itsessään, luvatun kiinnostavan tiedon odotus, aktivoi aivojen mielihyväalueita enemmän kuin uteliaisuuden tyydyttäminen. Ihmisen tiedonjano voi myös aiheuttaa hallitsematonta riippuvuutta, sillä uteliaisuus on nykyaikana helposti tyydytettävissä. ==Katso myös== * Tutkiva oppiminen ==Lähteet== ==Aiheesta muualla== Luokka:Luonteenpiirteet Luokka:Tunteet Luokka:Seulonnan keskeiset artikkelit
Age of Hammer Wars

Age of Hammer Wars on Dynamic Systemsin luoma ja iSquared Gamesin julkaisema peli. Se julkaistiin Aasiassa ja Euroopassa 1. huhtikuuta 2010. Myöhemmin se julkaistiin Pohjois-Amerikassa 19. lokakuuta 2010. Pelissä pystyy pelaamaan kahta muotoa: kampanjaa ja vapaita tehtäviä. Luokka:PlayStation 3 -pelit
Arnaldo Mesa

Arnaldo Mesa Bonell (6. joulukuuta 1967 Frank País – 17. joulukuuta 2012 Holguín) oli kuubalainen nyrkkeilijä, olympia- ja MM-mitalisti sekä Pan- Amerikan kisojen kultamitalisti. Mesa saavutti olympiahopeaa Atlantassa 1996 hävittyään loppuottelussa Unkarin István Kovácsille. Kuubalainen saavutti urallaan myös kolme MM-pronssimitalia ja kaksi Pan-Amerikan kisojen kultamitalia.Arnaldo Mesa Bio, Stats and Results Mesa kuoli sydäninfarktiin Holguínissa 17. joulukuuta 2012, 45-vuotiaana.http://www.plenglish.com/index.php?option=com_content&task;=view&id;=819751&Itemid;=1 == Lähteet == * Arnaldo Mesa Bio, Stats and Results Olympics at Sports- Reference.com === Viitteet === Luokka:Kuubalaiset nyrkkeilijät Luokka:Kuubalaiset olympiamitalistit Luokka:Vuonna 1967 syntyneet Luokka:Vuonna 2012 kuolleet
Zone of the Enders

Zone of the Enders ( Zōn obu Endāzu, lyhennetään usein Z.O.E) on Konamin kehittämä ja julkaisema toimintapeli. Peli on julkaistu vuonna PlayStation 2:lle. Pelille julkaistiin jatko-osa Zone of the Enders: The 2nd Runner vuonna 2003. == Juoni == Peli sijoittuu vuoteen 2172, jolloin ihmiskunta on lähtenyt Maasta elääkseen siirtokunnissa ympäri galaksia. Päähenkilö Leo Stenbuck elää avaruusasemalla Jupiterin kiertoradalla. Etäisillä asemilla asuvia kutsutaan endereiksi ja ovat sosiaalisten luokkien pohjalla. Stenbuck joutuu keskelle tapahtumia kuin asemalle hyökkää piilotettua mechiä etsivä joukko. Stenbuck löytää sattumalta etsityn mechin ja ottaa sen ohjaukseen. == Vastaanotto == Peli on saanut GameSpotin arvostelussa arvosanaksi 7.4/10. Peliä on sanottu visuaalisesti näyttävimmäksi PlayStation 2 -peliksi sen julkaisuun mennessä. Se on ensimmäiset muutamat tunnit korkealuokkainen, mutta pian paljastaa toistuvia vastustajia, tavoitteita ja maastoja, jolloin lyhyt vaivaiset viidestä seitsemään tuntia kestävä peli tuntuu pitkältä. == HD Collection == Lokakuussa 2012 julkaistiin Zone of the Enders HD Collection PlayStation 3:lle ja Xbox 360:lle, joka sisälsi pelisarjan molemmat pelit. Mechadamashii-sivusto antoi HD Collection versiolle arvosanaksi 4/10. Suurena ongelmana käännöksessä on kuvataajuus, johon alkuperäinen PlayStation 2 -versio panosti paljon. Käännöksen uudemmille alustoille teki High Voltage Software. == Lähteet == == Aiheesta muualla == * * Luokka:Vuoden 2001 videopelit Luokka:PlayStation 2 -pelit Luokka:PlayStation 3 -pelit Luokka:Xbox 360 -pelit Luokka:Hack and slash -pelit Luokka:Kolmannen persoonan ammuntapelit Luokka:Konami ja:ZONE OF THE ENDERS#ZONE OF THE ENDERS Z.O.E
Jonathan Drouin

Jonathan Drouin (s. 27. maaliskuuta 1995 Sainte-Agathe-de-Lotbinière, Quebec) on kanadanranskalainen jääkiekkoilija, joka pelaa NHL-joukkue Colorado Avalanchessa. Hän on pelipaikaltaan vasen laitahyökkääjä, mutta osaa pelata myös keskushyökkääjänä. Drouin kuuluu ikäluokkansa lupaavimpiin pelaajiin. Tampa Bay varasi hänet kolmantena pelaajana NHL:n varaustilaisuudessa 2013. Drouin siirtyi vaihdon seurauksena Montreal Canadiensiin. ==Ura== ===Seuraura=== Drouin aloitti jääkiekkoilun paikallisessa aluesarjassa AHM. Mont-Tremblantin joukkueessa. Hän pelasi kauden 2010–2011 Midget AAA -sarjassa Lac St. Lionsissa, jossa teki runkosarjassa tehot 22+36=58 jakaen koko sarjan pistepörssin neljännen sijan Toliver Bergeronin kanssa. Drouin voitti myös pudostuspelien pistepörssin tehoilla 11+17=28.EliteProspects Halifax Mooseheads varasi hänet toisena pelaajana QMJHL:n varaustilaisuudessa vuonna 2011. Hän oli jo siirtymässä Mooseheadsiin kaudeksi 2010–2011, mutta Drouin ja hänen perheensä päättivät pelata vielä yhden kauden Lac St. Lionsissa. Joulukuussa 2011 Drouin päätti kuitenkin siirtyä Halifax Mooseheadsiin, jossa hän jakoi kevään 2012 QMJHL:n pudotuspelien kuudennen sijan Alexandre Malletin kanssa tehoilla 9+17=26. Heinäkuussa 2013 Drouin teki kolmivuotisen tulokassopimuksen Tampa Bayn kanssa. Marraskuussa 2015 hän pyysi siirtoa toiseen seuraan ja kieltäytyi tammikuussa 2016 pelaamasta AHL:ssä, minkä johdosta Tamba Bay hyllytti hänet. Taustalla oli siirtohuhu, jonka vuoksi Drouin ei agenttinsa mukaan halunnut ottaa loukkaantumisriskiä. Kesäkuussa 2017 Drouin siirtyi Montreal Canadiensiin vaihdossa Mihail Sergatšoviin. Drouin ja Canadiens tekivät kuusivuotisen ja yhteisarvoltaan 33 miljoonan dollarin sopimuksen. Heinäkuussa 2023 Drouin teki vapaana agenttina Colorado Avalanchen kanssa yksivuotisen ja 825 000 dollarin arvoisen sopimuksen. https://montrealgazette.com/sports/hockey/nhl/hockey-inside-out/jonathan- drouin-joins-colorado-avalanche-as-a-free-agent Heinäkuussa 2024 Drouin teki Avalanchen kanssa yksivuotisen ja 2,5 miljoonan dollarin arvoisen jatkosopimuksen. https://www.sportsnet.ca/nhl/article/jonathan-drouin-signs- one-year-extension-with-avalanche/ ===Maajoukkueura=== Drouin valittiin Kanadan alle 20-vuotiaiden MM-joukkueeseen vuonna 2013. Tätä ennen hän pelasi myös alle 17-vuotiaiden World Hockey Challengessa vuonna 2012, jolloin hän oli tehoilla 2+3=5 Kanada Quebecin toiseksi paras pistemies Yan Pavel Laplanten jälkeen. ==Lähteet== * * ===Viitteet=== Luokka:Kanadalaiset jääkiekkoilijat Luokka:Colorado Avalanchen pelaajat Luokka:Tampa Bay Lightningin varaamat pelaajat Luokka:Vuonna 1995 syntyneet Luokka:Elävät henkilöt
Koripallon naisten SM-sarjakausi 1983–1984

Koripallon naisten SM-sarjakaudella 1983–1984 Tampereen Pyrintö voitti seuran seitsemännen Suomen mestaruuden. Hopeaa voitti Lappeenrannan NMKY ja pronssia Helsingin NMKY. Tampereen Pyrintö voitti loppuottelusarjan voitoin 2-1. Runkosarjassa 12 joukkuetta pelasivat kahteen kuuden joukkueen lohkoon jaettuna kaksinkertaiset alkusarjat. Molempien lohkojen kolme parasta joukkuetta selvisivät ylempään loppusarjaan ja kolme viimeistä jatkoivat alempaan loppusarjaan. Myös molemmat loppusarjat pelattiin kaksinkertaisina sarjoina. Alemman loppusarjan viimeinen joukkue putosi SM-sarjasta, kaksi seuraavaa pelasi karsintasarjassa ja sarjan voittaja Lappeenrannan NMKY pelasi ylemmän loppusarjan viimeistä Lahden Sampoa vastaan yhden ottelun viimeisestä pudotuspelipaikasta. Ylemmän loppusarjan kaksi parasta selvisivät suoraan pudotuspelien välieriin, kun sijoille 3-6 sijoittuneet joukkueet pelasivat ensin puolivälierät. Välierissä puolivälierien voittajat saivat vastaansa ylemmän loppusarjan voittajan Tampereen Pyrinnön ja toiseksi sijoittuneen Helsingin NMKY:n. Kaikki pudotuspelit pelattiin paras kolmesta -järjestelmällä. SM-sarjasta putosivat Helsingin Jyry ja Turun Riento. Seuraavaksi kaudeksi SM-sarjapaikan ansaitsivat Forssan Alku sekä Hyvinkään Tahko. ==Runkosarja== ===Itälohko=== Ylempään loppusarjaan Joukkue O V T Pist Helsingin NMKY 10 9 1 18 Scotch Team 10 7 3 14 Lahden Sampo 10 5 5 10 Lappeenrannan NMKY 10 5 5 10 Kotkan Työväen Palloilijat 10 4 6 8 Helsingin Jyry 10 0 10 0 ===Länsilohko=== Joukkue O V T Pist Tampereen Pyrintö 10 10 0 20 Nokian Urheilijat 10 8 2 16 Karhun Pojat 10 6 4 12 Helsingin TeMPo 10 3 7 6 Turun Riento 10 2 8 4 Hongikon Nuorisoseuran Urheilijat 10 1 9 2 ===Ylempi loppusarja=== Suoraan välieriin Pudotuspelikarsintaan Joukkue O V T Pist Tampereen Pyrintö 10 7 3 14 Helsingin NMKY 10 7 3 14 Scotch Team 10 5 5 10 Nokian Urheilijat 10 5 5 10 Karhun Pojat 10 3 7 6 Lahden Sampo 10 3 7 6 ===Alempi loppusarja=== Pudotuspelikarsintaan Karsintasarjaan I-divisioonaan Joukkue O V T Pist Lappeenrannan NMKY 10 9 1 18 Kotkan Työväen Palloilijat 10 6 4 12 Helsingin TeMPo 10 6 4 12 Hongikon Nuorisoseuran Urheilijat 10 4 6 8 Turun Riento 10 4 6 8 Helsingin Jyry 10 1 9 2 Karsinta viimeisestä pudotuspelipaikasta *Lahden Sampo - Lappeenrannan NMKY 61:77 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM- sarjakaudet Luokka:Vuoden 1983 koripallo Luokka:Vuoden 1984 koripallo
Teófilo Chantre

Teófilo Chantre (s. 1964 São Nicolau) on kapverdeläinen laulaja-lauluntekijä ja kitaristi. Hän muutti synnyinsaareltaan sittemmin São Vicentelle, ja hän on asunut myös Ranskassa. Chantre tuli tunnetuksi sävellyksillään, joista monet esitti Cesária Évora. Hän alkoi myös itse esiintyä, ja ensimmäinen sooloalbumi oli Terra & Cretcheu (1993). Myöhemmin ovat ilmestyneet Di Alma (1997), Rodatempo (2000), livelevytys vuodelta 2002 ja Azulando (2007).AllMusic: Teófilo Chantre == Lähteet == Luokka:Kapverdeläiset muusikot Luokka:Vuonna 1964 syntyneet Luokka:Elävät henkilöt
Koripallon naisten SM-sarjakausi 1982–1983

Koripallon naisten SM-sarjakaudella 1982–1983 Tampereen Pyrintö voitti seuran kuudennen Suomen mestaruuden. Hopeaa voitti Playhonka ja pronssia Helsingin NMKY. Tampereen Pyrintö voitti loppuottelusarjan voitoin 2-1. Runkosarjassa 12 joukkuetta pelasivat kahteen kuuden joukkueen lohkoon jaettuna kaksinkertaiset alkusarjat. Molempien lohkojen kolme parasta joukkuetta selvisivät ylempään loppusarjaan ja kolme viimeistä jatkoivat alempaan loppusarjaan. Myös molemmat loppusarjat pelattiin kaksinkertaisina sarjoina. Alemman loppusarjan viimeinen joukkue putosi SM-sarjasta, kaksi seuraavaa pelasi karsintasarjassa ja sarjan voittaja Lappeenrannan NMKY pelasi ylemmän loppusarjan viimeistä Karhun Poikia vastaan yhden ottelun viimeisestä pudotuspelipaikasta. Ylemmän loppusarjan kaksi parasta selvisivät suoraan pudotuspelien välieriin, kun sijoille 3-6 sijoittuneet joukkueet pelasivat ensin puolivälierät. Välierissä puolivälierien voittajat saivat vastaansa ylemmän loppusarjan voittajan Tampereen Pyrinnön ja toiseksi sijoittuneen Playhongan. Kaikki pudotuspelit pelattiin paras kolmesta -järjestelmällä. SM-sarjasta putosivat Raholan Pyrkivä Tampereelta ja Pandat Helsingistä. Seuraavaksi kaudeksi SM-sarjaan nousivat Helsingin Jyry sekä Hongikon Nuorisoseuran Urheilijat Jyväskylästä. ==Runkosarja== ===Itälohko=== Ylempään loppusarjaan Joukkue O V T Pist Lahden Sampo 10 9 1 18 Karhun Pojat 10 8 2 16 Helsingin NMKY 10 7 3 14 Kotkan Työväen Palloilijat 10 3 7 6 Työväen Maila-Pojat 10 2 8 4 Lappeenrannan NMKY 10 1 9 2 ===Länsilohko=== Joukkue O V T Pist Tampereen Pyrintö 10 9 1 18 Playhonka 10 9 1 18 Nanso 10 6 4 12 Turun Riento 10 4 6 8 Pandat 10 1 9 2 Raholan Pyrkivä 10 1 9 2 ===Ylempi loppusarja=== Suoraan välieriin Pudotuspelikarsintaan Joukkue O V T Pist Tampereen Pyrintö 10 7 3 14 Playhonka 10 6 4 12 Helsingin NMKY 10 5 5 10 Nanso 10 5 5 10 Lahden Sampo 10 4 6 8 Karhun Pojat 10 3 7 6 ===Alempi loppusarja=== Pudotuspelikarsintaan Karsintasarjaan I-divisioonaan Joukkue O V T Pist Lappeenrannan NMKY 10 8 2 16 Työväen Maila-Pojat 10 7 3 14 Kotkan Työväen Palloilijat 10 6 4 12 Turun Riento 10 6 4 12 Pandat 10 3 7 6 Raholan Pyrkivä 10 0 10 0 Karsinta viimeisestä pudotuspelipaikasta *Karhun Pojat - Lappeenrannan NMKY 71:55 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1982 koripallo Luokka:Vuoden 1983 koripallo
Ahmet Davutoğlu

Ahmet Davutoğlu ([davuˈtoːɫu], s. 26. helmikuuta 1959 Konya, Turkki) on turkkilainen poliitikko, diplomaattiRepublic of Turkey Ministry of Foreign Affairs: The Minister: Ahmet Davutoglu ja pääministeri. Davutoğlu valittiin Turkkia hallitsevan AK-puolueen johtoon 27. elokuuta 2014. Hän erosi puoluejohtajan ja pääministerin tehtävistään toukokuussa 2016 ja hänen tilalleen tuli Binali Yıldırım. Davutoğlu väitteli filosofian tohtoriksi Boğaziçin yliopiston politiikan tutkimuksen ja kansainvälisten suhteiden laitokselta. Hän perusti politiikan tutkimuksen laitoksen Malesian kansainvälisessä islamilaisessa yliopistossa. Hän on lisäksi muun muassa työskennellyt Marmaran yliopistossa ja ollut Beykentin yliopiston professorina Istanbulissa (1995–2004) johtaen siellä kansainvälisten suhteiden laitosta. Davutoğlu on julkaissut lukuisia ulkopolitiikkaan liittyviä kirjoja ja artikkeleita. Davutoğlu nimitettiin marraskuun 2002 parlamenttivaalien jälkeen Turkin pääministerin pääneuvonantajaksi sekä kiertäväksi suurlähettilääksi. 1. toukokuuta 2009 hänet nimitettiin Turkin ulkoministeriksi. Foreign Policy -lehti valitsi Davutoğlun Top 100 Global Thinkers -listalle vuonna 2010. Vuonna 2012 Time valitsi hänet yhdeksi maailman sadasta vaikutusvaltaisimmasta henkilöstä. Davutoğlu on naimisissa, ja hänellä on neljä lasta. == Lähteet == Luokka:Oikeus ja kehitys -puolueen poliitikot Luokka:Turkin pääministerit Luokka:Turkin ministerit Luokka:Turkin suuren kansalliskokouksen jäsenet Luokka:Turkkilaiset diplomaatit Luokka:Suurlähettiläät Luokka:Vuonna 1959 syntyneet Luokka:Elävät henkilöt
Hospital Records

Hospital Records on lontoolainen indielevy-yhtiö, joka on keskittynyt Drum’n’bass-genreen. Yhtiön perusti Tony Colman (London Elektricity) ja Chris Goss. Hospital Records on julkaissut muun muassa seuraavien artistien musiikkia: High Contrast, Netsky, London Elektricity, Danny Byrd, Camo & Krooked, Logistics, Nu:Tone, Metrik sekä suomalainen Muffler. Luokka:Brittiläiset levy-yhtiöt Luokka:Drum and bass
Emmanuel Jal

Emmanuel Jal (s. n. 1980)TIME: 10 Questions: Emmanuel Jal on eteläsudanilainen rap-artisti ja rauhanaktivisti.Rolling Stone: Emmanuel Jal Beaten, Robbed by South Sudanese Police Hän on entinen lapsisotilas, joka taisteli Sudanin sisällissodassa 9-vuotiaasta alkaen. Vuonna 2000 Jal aloitti musiikin esittämisen kirkkokuorossa Nairobissa. Emma McCune oli auttanut hänet Keniaan. Jal on tehnyt rap-musiikkia kristillisistä aiheista ja perustanut useita kokoonpanoja, kuten Reborn Warriorsin.AllMusic.com: Emmanuel Jal Jal nousi ”Gua”-kappaleella kenialaisen hittilistan kärkeen. Albumilla Ceasefire (2005) hän teki yhteistyötä pohjoisesta Sudanista kotoisin olevan muslimin, Abdel Gadir Salimin kanssa. Vuonna 2008 ilmestyi Jalin albumi WARchild. Syyskuussa 2012 Jal joutui poliisien ryöstämäksi ja pahoinpitelemäksi Jubassa. Jal näyttelee vuonna 2014 ilmestyneessä elokuvassa The Good Lie. == Lähteet == Luokka:Eteläsudanilaiset muusikot Luokka:Hip hop -artistit Luokka:Lapsisotilaat Luokka:Pasifistit Luokka:Vuonna 1980 syntyneet Luokka:Elävät henkilöt
Koripallon naisten SM-sarjakausi 1981–1982

Koripallon naisten SM-sarjakaudella 1981–1982 Lahden Sampo voitti seuran historian viidennen mestaruuden. Hopeaa voitti Nanso ja pronssia Karhun Pojat. Lahden Sampo voitti loppuottelusarjan puhtaasti 2–0. Runkosarja pelattiin kymmenen joukkueen kaksinkertaisena sarjana, josta pudotuspeleihin selviytyivät kuusi parasta. Sijoille 3–6 selviytyneet pelasivat puolivälierät. Välierissä puolivälierien voittajat saivat vastaansan runkosarjan voittajan Lahden Sammon ja toiseksi sijoittuneen Nanson. Kaikki pudotuspelit pelattiin paras kolmesta -järjestelmällä. Seuraavalle kaudelle sarjaa laajennettiin 12 joukkueen kaksilohkoiseksi sarjaksi. SM-sarjasta putosi Hyvinkään Tahko ja siihen nousivat Lappeenrannan NMKY sekä Raholan Pyrkivä ja Pyrintö Tampereelta. ==Runkosarja== Suoraan välieriin Puolivälieriin Joukkue O V T P Lahden Sampo 18 17 1 34 Nanso 18 16 2 32 Playhonka 18 12 6 24 Karhun Pojat 18 11 7 22 Helsingin NMKY 18 9 9 18 Turun Riento 18 8 10 16 Kotkan Työväen Palloilijat 18 7 11 14 Pandat 18 5 13 10 Työväen Maila-Pojat 18 4 14 8 Hyvinkään Tahko 18 1 17 2 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1981 koripallo Luokka:Vuoden 1982 koripallo
Koripallon naisten SM-sarjakausi 1980–1981

Koripallon naisten SM-sarjakaudella 1980–1981 Nokian Urheilijat voitti ensimmäisena seurana naisten SM-sarjan historiassa kahdeksannen mestaruuden. Mestaruus oli nokialaisten neljäs peräkkäinen, ja seura paransi edellisellä kaudella tekemäänsä seitsemän mestaruuden ennätystä. Hopeaa voitti Lahden Sampo ja pronssia Karhun Pojat Helsingistä. Nanso voitti loppuottelusarjan puhtaasti 2–0. Runkosarja pelattiin kymmenen joukkueen kaksinkertaisena sarjana, josta pudotuspeleihin selviytyivät kuusi parasta. Sijoille 3–6 selviytyneet pelasivat puolivälierät. Välierissä puolivälierien voittajat saivat vastaansan runkosarjan voittajan Lahden Sammon ja toiseksi sijoittuneen Nanson. Kaikki pudotuspelit pelattiin paras kolmesta -järjestelmällä. SM- sarjasta putosivat Ilomantsin Urheilijat ja Raholan Pyrkivä Tampereelta. Tilalle nousi kaksi helsinkiläisjoukkuetta, Helsingin NMKY sekä Pandat. ==Runkosarja== Suoraan välieriin Puolivälieriin Joukkue O V T P Lahden Sampo 18 17 1 34 Nanso 18 16 2 32 Playhonka 18 14 4 28 Karhun Pojat 18 13 5 26 Hyvinkään Tahko 18 9 9 18 Turun Riento 18 7 11 14 Työväen Maila-Pojat 18 6 12 12 Kotkan Työväen Palloilijat 18 4 14 8 Raholan Pyrkivä 18 4 14 8 Ilomantsin Urheilijat 18 0 18 0 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1980 koripallo Luokka:Vuoden 1981 koripallo
Koripallon naisten SM-sarjakausi 1979–1980

Koripallon naisten SM-sarjakaudella 1979–1980 Nokian Urheilijat voitti ensimmäisena seurana naisten SM-sarjan historiassa seitsemännen mestaruuden. Mestaruus oli nokialaisten kolmas peräkkäinen ja sillä rikottiin vuodelta 1965 peräisin ollut Helsingin Työväen Uimareiden kuuden mestaruuden ennätys. Hopeaa voitti Karhun Pojat Helsingistä ja pronssia Playhonka Espoosta. Nokian Urheilijat voitti loppuottelusarjan 2–1. Runkosarja pelattiin kymmenen joukkueen kaksinkertaisena sarjana, josta pudotuspeleihin selviytyivät kuusi parasta. Sijoille 3–6 selviytyneet pelasivat puolivälierät. Välierissä puolivälierien voittajat saivat vastaansan runkosarjan voittajan Nokian Urheilijat ja sarjan toisen Karhun Pojat. Kaikki pudotuspelit pelattiin paras kolmesta -järjestelmällä. SM-sarjasta putosi Roihuvuoren Roihu Helsingistä ja uutena joukkueensa SM-sarjaan nousi Raholan Pyrkivä Tampereelta. ==Runkosarja== Suoraan välieriin Puolivälieriin Joukkue O V T P Nokian Urheilijat 18 16 2 32 Karhun Pojat 18 15 3 30 Playhonka 18 14 4 28 Lahden Sampo 18 14 4 28 Ilomantsin Urheilijat 18 9 9 18 Turun Riento 18 5 13 10 Kotkan Työväen Palloilijat 18 5 13 10 Hyvinkään Tahko 18 5 13 10 Roihuvuoren Roihu 18 5 13 10 Työväen Maila-Pojat 18 2 16 4 ==Pudotuspelit== ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1979 koripallo Luokka:Vuoden 1980 koripallo
Shawne Merriman

Shawne DeAndre Merriman (s. 25. toukokuuta 1984, Washington, D.C.) on yhdysvaltalainen entinen amerikkalaisen jalkapallon ammattilaispelaaja. Hän oli pelipaikaltaan puolustuksen linjamies sekä tukimies. Hän pelasi kahdeksan kautta NFL-liigassa vuosina 2005–2013 edustaen San Diego Chargersia ja Buffalo Billsiä. Merriman valittiin urallaan kolmesti NFL:n tähdistöotteluun Pro Bowliin. ==Pelaajaura== San Diego Chargers varasi Marylandin yliopistossa pelanneen Merrimanin vuoden 2005 varaustilaisuuden ensimmäisellä kierroksella. Varaustilaisuutta edeltäneissä testeissä Merriman oli tehnyt puolustuksen linjamiehien uuden ennätyksen korkeushypyssä. Merrimanista tuli heti tulokaskaudellaan San Diegon tähtipuolustaja. Hänet valittiin kolme kertaa peräkkäin Pro Bowliin 2005, 2006 ja 2007. Merriman loukkaantui kauden 2008 ensimmäisessä ottelussa ja joutui olemaan koko kauden sivussa, eikä ollut enää tämän jälkeen entisensä. San Diego laittoi Merrimanin vapaiden pelaajien waivers-listalle 2010, josta Buffalo Bills poimi hänet. Merriman pelasi kaksi rikkonaista kautta Buffalossa. Maaliskuussa 2013 Merriman ilmoitti lopettavansa pelaajauransa. ==Muuta== Merriman valittiin yleisöäänestyksellä EA Sportsin vuonna 2008 ilmestyneen NFL Tour -pelin kanteen. Ammattilaisuransa jälkeen Merriman on perustanut oman Lights Out -vaatemerkin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Elävät henkilöt
Mårbacka

Mårbacka on kirjailija Selma Lagerlöfin kotitalo, joka sijaitsee Ruotsissa nykyisessä Sunnen kunnassa. Lagerlöf asui tässä lapsuudenkodissaan ensin 24-vuotiaaksi asti.Sinikka Salokorpi: Ruotsin mansikkapaikat. Ajatus kirjat 2001. Kappale Mårbacka: Nobel-palkinnolla ostettu koti, s. 56. Kun hänen isänsä kuoli vuonna 1885, talosta jouduttiin luopumaan. Vuonna 1907 Lagerlöf osti sen takaisin ja pystyi maksamaan sen vuonna 1909 saamallaan Nobel- palkinnolla. Talo kunnostettiin kolmikerroksiseksi kartanoksi ja Lagerlöf asui siellä kuolemaansa asti vuoteen 1940. Vuonna 1942 talo avattiin yleisölle ja se on auki kesäisin. Se on säilynyt täysin alkuperäisenä vuodesta 1921 asti, jolloin siihen tehtiin suuria korjauksia. ==Lähteet== ==Aiheesta muualla== * Mårbacka - Selma Lagerlöfs hem * Talosta Selma Lagerlöf-Sällskapetin sivuilla Luokka:Ruotsin rakennukset ja rakennelmat Luokka:Sunnen kunta
Hedemoran vanha teatteri

Hedemoran vanha teatteri on Ruotsissa Hedemoran kunnassa sijaitseva teatterirakennus. Se on kolmikerroksinen hirsitalo 1820-luvulta ja Ruotsin vanhin teatterirakennus.Sinikka Salokorpi: Ruotsin mansikkapaikat. Ajatus kirjat 2001. Kappale Hedemoran vanha teatteri, s. 70-72. Talon rakennutti tukkukauppias, joka käytti kahta alinta kerrosta viljavarastona ja joka päätti, että ylin kerros tulee teatterikäyttöön. Ensimmäiset esitykset pidettiin vuonna 1829 ja teatteritoiminta jatkui vuoteen 1888 asti. Sen jälkeen talo oli vuoteen 1910 asti Pelastusarmeijan käytössä. Vuonna 1946 perustettiin säätiö ja rappeutumaan päässyt talo entisöitiin Hedemoran kaupungin 500-vuotisjuhlien kunniaksi. Teatteriin mahtuu noin sata ihmistä ja teatterisalonkiin parisataa. Teatteri toimii nykyisin vain kesäisin ja alakerrassa on pieni teatterimuseo. ==Lähteet== ==Aiheesta muualla== * Teatterin kotisivut Luokka:Ruotsin teatterit Luokka:Hedemoran kunta
Sermitsiaq (lehti)

Sermitsiaq on Grönlannissa ilmestyvä sanomalehti, joka on saanut nimensä Sermitsiaq-vuoren mukaan. Lehti ilmestyi ensimmäisen kerran 21. toukokuuta 1958 puhtaasti grönlanninkielisenä paikallislehtenä Nuukissa. Lehti oli grönlanninkielinen vaihtoehto tanskankieliselle Mikken-lehdelle. 22. marraskuuta 1958 Sermitsiaq ilmestyi ensimmäistä kertaa kaksikielisenä lehtenä. Sermitsiaq oli paikallislehti Nuukissa vuoteen 1980 asti, jolloin se alkoi ilmestyä maanlaajuisesti. Lehti kehittyi poliittisemmaksi vuoden 1980 tienoilla, kun itsehallinto oli tullut voimaan edellisenä vuonna. Lehti ilmestyy joka perjantai. == Lähteet == == Aiheesta muualla == * Lehden kotisivut Luokka:Grönlantilainen kulttuuri Luokka:Tanskalaiset sanomalehdet
Roubani Kaambi

Roubani Kaambi (s. 10. joulukuuta 1955 Mitsoudjé, Grande Comore) on komorilainen diplomaatti ja poliitikko. Hänestä tuli syyskuussa 2012 maansa pysyvä YK-edustaja. Ennen nimitystään hän oli toiminut Komorien suurlähettiläänä Yhdysvaltoihin. Lisäksi hän on toiminut muun muassa Komorien oikeusministerinä ja pääministerin henkilökunnan päällikkönä.New Permanent Representative of COMOROS Presents Credentials Kaambi toimi oikeustieteen professorina Komorien yliopistossa vuosina 2006–2011. Hänellä on tohtorinarvoja Strasbourgin yliopistosta, muun muassa julkisoikeudessa. Hänestä tuli vuonna 2012 Banguissa päämajaansa pitävän EUCLID-järjestön diplomaattinen High Steward.EUCLID welcomes Ambassador Roubani Kaambi as Diplomatic High Steward Kaambi on naimisissa, ja hänellä on neljä lasta. == Lähteet == Luokka:Komorilaiset diplomaatit Luokka:Suurlähettiläät Luokka:Komorilaiset poliitikot Luokka:Ministerit Luokka:Vuonna 1955 syntyneet Luokka:Elävät henkilöt
Olaf de Fleur

Olaf de Fleur (oik. Ólafur Jóhannesson; s. 2. helmikuuta 1975 Búðardalur) on islantilainen elokuvaohjaaja, käsikirjoittaja ja tuottaja. Olaf de Fleur johtaa itsenäistä tuotantoyhtiötä Poppoli Picturesia, jonka varhaisempiin tuotantoihin kuuluu muun muassa de Fleurin ohjaama, Islannin parhaana dokumenttina vuonna 2004 palkittu Blindsker. Ohjaajan The Amazing Truth About Queen Raquela -dokumentti voitti ilmestymisvuotenaan Berliinin elokuvajuhlien Teddy-palkinnon. Borgríki on de Fleurin yhdeksäs ohjaustyö. == Filmografia == * Blindsker (dokumentti, 2004) * Africa United (dokumentti, 2005) * Act Normal (dokumentti, 2006) * The Amazing Truth about Queen Raquela (elokuva, 2008) * Stóra planið (elokuva, 2008) * Circledrawers (Webisodes, 2009) * Kurteist fólk (elokuva, 2011) * Land míns föður (dokumentti, 2011) * Borgríki (elokuva, 2011) ==Lähteet== ==Aiheesta muualla== * Luokka:Islantilaiset elokuvaohjaajat Luokka:Islantilaiset elokuvatuottajat Luokka:Islantilaiset käsikirjoittajat Luokka:Vuonna 1975 syntyneet Luokka:Elävät henkilöt
Dieudonné Nzapalainga

Dieudonné Nzapalainga (s. 14. maaliskuuta 1967 Mbomou) on keskiafrikkalainen roomalaiskatolinen arkkipiispa ja kardinaali. Hän kuuluu spiritaaneihin, ja hän sai pappisvihkimyksensä 9. elokuuta 1998. Hänet nimitettiin Banguin arkkihiippakunnan johtoon 14. toukokuuta 2012. Piispaksi vihkiminen seurasi 22. heinäkuuta. Pääkonsekraattorina toimi Fernando Filoni, jota avustivat Jude Thaddeus Okolo ja Edouard Mathos. Nzapalainga asetettiin virkaansa 29. heinäkuuta. Kardinaali hänestä tehtiin loppuvuodesta 2016.Catholic- Hierarchy.org: Archbishop Dieudonné Nzapalainga, C.S.Sp. == Lähteet == Luokka:Keskiafrikkalaiset papit Luokka:Katoliset arkkipiispat Luokka:Kardinaalit Luokka:Vuonna 1967 syntyneet Luokka:Elävät henkilöt
Nestor-Désiré Nongo-Aziagbia

Nestor-Désiré Nongo-Aziagbia SMA (s. 6. maaliskuuta 1970 Mbaïki) on keskiafrikkalainen roomalaiskatolinen piispa. Hänet vihittiin papiksi 23. elokuuta 1998 ja nimitettiin Bossangoan hiippakunnan johtoon 14. toukokuuta 2012. Piispaksi konsekroinnin suoritti 22. heinäkuuta Fernando Filoni, jota avustivat Jude Thaddeus Okolo ja Edouard Mathos.Catholic-Hierarchy.org: Bishop Nestor-Désiré Nongo-Aziagbia, S.M.A. Nongo-Aziagbia ja kolme muuta pappia kidnapattiin Batangafossa 16. huhtikuuta 2014. Rauhanturvaajat kuitenkin vapauttivat heidät.Caritas: Bishop of Bossangoa released after kidnapping in Central African Republic == Lähteet == Luokka:Keskiafrikkalaiset papit Luokka:Katoliset piispat Luokka:Vuonna 1970 syntyneet Luokka:Elävät henkilöt
Jevdokija Nagrodskaja

Jevdokija Apollonovna Nagrodskaja (, 1866 Pietari – 19. toukokuuta 1930 Pariisi) oli venäläinen kirjailija. Jevdokija Nagrodskaja syntyi kirjailija Avdotja Panajevan ja journalisti Apollon Golovatšovin perheeseen. Hän meni rikkaisiin naimisiin ja toimi kirjallisuussalongin emäntänä. Nagrodskaja tuli tunnetuksi romaanistaan Gnev Dionisa (”Dionysoksen viha”, 1910), joka kuvaa naisen seksuaalista vapautumista. Myöhemmät teokset käsittelevät enimmäkseen perhesuhteita. Vuoden 1917 jälkeen Nagrodskaja muutti Pariisiin, jossa hän jatkoi kirjailijanuraansa. ==Lähteet== ==Aiheesta muualla== * Jevdokija Nagrodskajan teoksia Lib.ru-sivustolla Luokka:Venäläiset kirjailijat Luokka:Vuonna 1866 syntyneet Luokka:Vuonna 1930 kuolleet
Charles-Armel Doubane

Charles-Armel Doubane (s. 12. marraskuuta 1966 Zamio) on keskiafrikkalainen diplomaatti. Hänestä tuli vuonna 2011 maansa pysyvä YK-edustaja. Hän on lisäksi toiminut muun muassa maansa opetusministerinä sekä diplomaattisena neuvonantajana tasavallan presidentille.Le Nouveau Représentant Permanent de la République Centrafricaine Auprès des Nations Unies Présente Ses Lettres de Créance Nations Unies Doubane opiskeli julkisoikeutta Banguin yliopistossa, josta valmistuttuaan hän täydensi opintojaan Paris–Sud-yliopistossa. YK- edustajaksi päästessään hän oli työstämässä tohtorin väitöskirjaa. Hän on naimisissa. == Lähteet == Luokka:Keskiafrikkalaiset diplomaatit Luokka:Suurlähettiläät Luokka:Keskiafrikkalaiset poliitikot Luokka:Opetusministerit Luokka:Vuonna 1966 syntyneet Luokka:Elävät henkilöt
Forthin–Clyden kanava

Forthin–Clyden kanava (, ) on Skotlannissa vuonna 1790 avattu kanava, joka yhdistää Forth- ja Clydejoet ja muodostaa siten vesiväylän Alamaiden kapeimman kohdan poikki Forthvuonolta Clydevuonolle. Kanava on 56 kilometriä pitkä. Sillä on yhteys Glasgow’n kaupunkiin. Kanava oli menestyksekäs niin kauan kuin valtamerilaivat olivat riittävän pieniä kulkemaan sitä pitkin. Kanavan suunnitteli kuuluisa insinööri John Smeaton. ==Katso myös== * Falkirk Wheel ==Aiheesta muualla== Luokka:Skotlannin kanavat
Bonrikin kansainvälinen lentoasema

Bonrikin kansainvälinen lentoasema (IATA: TRW, ICAO: NGTA) on Tarawaa palveleva kansainvälinen lentoasema Kiribatilla.Great Circle Mapper: TRW Sen asfalttipäällysteisen kiitotien mitat ovat 2011 x 41 metriä. Se sijaitsee 3 metrin korkeudessa merenpinnan yläpuolella.World Aero Data: BONRIKI INTL Lentoasema on Air Kiribatin ja Coral Sun Airwaysin pääpaikka. Sitä käyttävät myös Air Pacific ja Our Airline. == Lähteet == Luokka:Kiribatin lentoasemat
The Station Agent

The Station Agent, televisioesityksessä Yksinäinen asemapäällikkö, on Tom McCarthyn käsikirjoittama ja ohjaama elokuva vuodelta 2003. == Juoni == Finbar McBride on hiljainen naimaton mies, joka kärsii lyhytkasvuisuudesta. Hän on innostunut rautateistä ja työskentelee yhtä ujon ystävänsä Henry Stilesin kanssa pienoisrautateitä myyvässä liikkeessä. Henry kuolee yllättäen ja jättää Finbarille perinnöksi pienen maapalstan, jolla sijaitsee pieni rautatieasema. Hän muuttaa asumaan sinne aikomuksenaan erakoitua, mutta hän joutuukin monin tavoin osaksi pienen maalaisyhteisön elämää. Joe Orama on puhelias kolmikymppinen amerikankuubalainen, joka hoitaa sairaan isänsä kioskia. Olivia Harris on noin 40-vuotias taiteilija, joka yrittää yhä selviytyä parin vuoden takaisesta poikansa kuolemasta ja siitä seuranneesta avioerostaan. Cleo, nuori afroamerikkalainen tyttö jakaa Finbarin kiinnostuksen rautateihin, ja Emily on paikallinen kirjastonhoitaja. == Näyttelijät == == Lähteet == Luokka:Vuoden 2003 yhdysvaltalaiset elokuvat Luokka:Tom McCarthyn ohjaamat elokuvat Luokka:Yhdysvaltalaiset draamakomediaelokuvat
Banguin kansainvälinen M'Poko-lentoasema

Banguin kansainvälinen M'Poko-lentoasema (IATA: BGF, ICAO: FEFF) on siviilikäytössä oleva lentoasema Keski-Afrikan tasavallassa.Great Circle Mapper: BGF Se sijaitsee 7 kilometriä Banguista kaakkoonLonely Planet: Transport in Bangui 368 metrin korkeudessa merenpinnan tasosta. Sillä on yksi, asfalttipäällysteinen kiitotie, jonka mitat ovat 2600 x 45 metriä. Lentoasema avattiin vuonna 1967.Egis Avia Studies the Expansion of a Central African Republic Airport == Lähteet == Luokka:Keski-Afrikan tasavallan lentoasemat Luokka:Bangui
Hävittäjälentolaivue 21

Hävittäjälentolaivue 21 (lyhenne HÄVLLV 21) oli Suomen ilmavoimiin kuulunut Satakunnan Lennoston alainen joukkoyksikkö, joka operoi mm. Hornet- hävittäjäkalustolla (lyhenne HN). Hävittäjälentolaivue 21 sijaitsi Pirkkalassa Pirkanmaalla. Yksikkö lakkautettiin 31.12.2014. Laivueen hävittäjäkalusto siirrettiin Lapin ja Karjalan Lennostoihin kesäkuussa 2014. ==Tehtävät== Laivueen pääasiallisena tehtävänä rauhan aikana oli valvoa vastuualueensa ilmatilaa sekä tarvittaessa estää ilmatilan luvaton käyttö. Myös erilaisia erikoisajoneuvoja (esimerkiksi pelastusajoneuvot ja polttoaineajoneuvot) oli laivueen käytössä tehtäviensä toteuttamiseksi. Hävittäjälentolaivue 21 oli Satakunnan Lennoston komentajan alainen joukkoyksikkö. Laivueen johdossa oli laivueen komentaja. Laivue oli yksi Suomen ilmavoimien viidestä lentävästä joukkoyksiköstä muiden lennostojen hävittäjälentolaivueiden ja Ilmasotakoulun Tukilentolaivueen rinnalla. ==Laivueen organisaatio== * Esikuntalentue (ELtue) * 1. Lentue (HN-kalusto) * 2. Lentue (HN-kalusto) * Yhteyslentue (YhtLtue, yhteyskonekalusto) Komentajana ovat palvelleet: * majuri Jaakko Salomäki (s. 1977) 28.7.2014 - 31.12.2014. * majuri Tuukka Elonheimo (s. 1976) 1.10.2013 - 27.7.2014 * everstiluutnantti Heikki Mansikka (s. 1971) 1.9.2011 - 1.10.2013 * majuri Miikka Väisänen (s. 1974) 1.2.-31.8.2011 * everstiluutnantti Juha-Pekka Keränen 1.12.2008 - 31.1.2011 (myöhemmin ilmavoimien komentaja) * everstiluutnantti Pasi Jokinen 5.9.2005 - 30.11.2008 (myöhemmin ilmavoimien komentaja) * majuri Teppo Alijoki 1.1.-4.9.2005 * everstiluutnantti Markku Viitala 1.6.2001 - 31.12.2004 * everstiluutnantti Kim Jäämeri 1.10.1999 - 31.5.2001 (myöhemmin ilmavoimien komentaja) * everstiluutnantti Jarmo Lindberg 1.11.1995 - 30.9.1999 (myöhemmin ilmavoimien komentaja ja puolustusvoimain komentaja) * majuri Jarkko Numminen 1991-95 * majuri Mikko Sovelius 1988-91 * majuri Jouni Pystynen 1987-88 * majuri Jaakko Opas (s. 1942) 1983-1987 * majuri Jukka Uhari 1980-83 * majuri Esko Halonen 1975-80 Kantahenkilökunnan lisäksi laivueessa palveli varusmiehiä apumekaanikkoina. ==Historia ja perinteet== Joukkoyksikön edeltäjä oli nimeltään Hävittäjälaivue 21 ja vuoteen 1944 Lentolaivue 28. Laivueeseen on kuulunut 60-luvulla lentokuvauskeskus (Lntkuvauskesk/HämHävLLv 21). Joukkoyksikön historiasta on kirjoitettu teos Hävittäjälentolaivue 21:n historia 1918 - 98. Laivueen symboli (mm. hihamerkeissä) oli kalasääski ja laivueen tunnusväri oli musta, joka ilmeni mm. yksikön hävittäjälentäjien käyttämien huivien ja työpaitojen värissä. == Lähteet == == Aiheesta muualla == * Luokka:Suomen ilmavoimien historialliset lentolaivueet Luokka:Pirkkala
Surullisten sinkkujen seura

Surullisten sinkkujen seura (Crush) on vuonna 2001 ensi-iltansa saanut John Mckayn ohjaama elokuva, jonka pääosia esittävät Andie MacDowell ja Imelda Staunton. == Lähteet == Luokka:Vuoden 2001 brittiläiset elokuvat Luokka:Romanttiset komediat
Coyote Ugly

Coyote Ugly on vuonna 2000 ensi-iltansa saanut David McNallyn ohjaama yhdysvaltalainen romanttinen draamaelokuva. Elokuvan pääosissa esiintyvät Piper Perabo ja Adam Garcia. == Juoni == Nuori Violet (Piper Perabo) haaveilee lauluntekijän urasta ja lähtee isänsä (John Goodman) luota New Yorkiin. Hän päätyy töihin räväkkään Coyote Ugly -nimiseen baariin. == Arvioita == Film-O- Holic.com-elokuvasivuston Juha Rosenqvistin mielestä elokuva muistuttaa ilmiasultaan Mötley Crüe -yhtyeen musiikkivideoita. Violetin laulujen tekeminen ja elämässä selviytyminen vaikuttivat hänestä ”lähinnä vain heppoisilta perusteilta leipoa baariälämölöstä kertova elokuva.” == Lähteet == == Aiheesta muualla == * Luokka:Vuoden 2000 yhdysvaltalaiset elokuvat Luokka:Yhdysvaltalaiset romanttiset draamakomediaelokuvat
Semjon Nadson

Semjon Jakovlevitš Nadson (, 26. joulukuuta 1862 Pietari – 31. tammikuuta 1887 Jalta) oli venäläinen runoilija. Semjon Nadson syntyi kristinuskoon kääntyneen juutalaisen virkamiehen perheeseen. Hän valmistui Pavlovskin sotaopistosta vuonna 1882, mutta erosi palveluksesta sairastuttuaan tuberkuloosiin. Nadson alkoi kirjoittaa runoja jo lapsena. Niistä ensimmäiset julkaistiin vuonna 1878. Hänen runoutensa oli aikanaan tavattoman suosittua. Sitä leimaa yhteiskunnallisista ja henkilökohtaisista syistä kumpuava syvä pessimismi ja epätoivo. Tyyliltään Nadsonin runous on eklektistä, minkä johdosta häntä on pidetty sekä Nikolai Nekrasovin perinteen jatkajana että yhtenä symbolismin edeltäjistä. ==Lähteet== Luokka:Venäläiset runoilijat Luokka:Vuonna 1862 syntyneet Luokka:Vuonna 1887 kuolleet
Yapin kansainvälinen lentoasema

Yapin kansainvälinen lentoasema on lentoasema Yapin saarella, Mikronesian liittovaltiossa.Yap International Airport, PTYA, YAP - Airport Information - Great Circle Mapper Se sijaitsee 27,7 metrin korkeudessa merenpinnan tasosta. Sillä on yksi, asfalttipäällysteinen kiitotie, jonka mitat ovat 1 829 x 46 metriä.World Aero Data: YAP INTL -- PTYA == Lentoyhtiöt ja kohteet == Lentoyhtiö Kohteet Caroline Islands Air Chuuk, Fais, Pohnpei, Ulithi, Woleai Pacific Missionary Aviation Fais, Ulithi United Airlines Guam, Babeldaob == Lähteet == Luokka:Mikronesian federaation lentoasemat
Kangaroo Jack

Kangaroo Jack on vuonna 2003 ensi-iltansa saanut David McNallyn ohjaama elokuva. == Lähteet == Luokka:Vuoden 2003 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset seikkailuelokuvat
Cosmicolor

Cosmicolor on japanilaisen hip hop -yhtyeen m-flon viides studioalbumi. Se julkaistiin 28. maaliskuuta 2007. Cosmicolor oli kolmas ja viimeinen ”m-flo loves...” -yhteistyöprojektiin kuulunut studioalbumi. Projektissa yhden laulajan sijaan yhtyeen albumeilla vieraili lukuisia muita artisteja. Cosmicolor-albumille osallistui useita tunnettuja j-pop-laulajia, kuten Namie Amuro ja Chara sekä koko yhteistyösarjan aloittanut Crystal Kay. Suurta huomiota saivat Emi Hinouchin ja Ryōhein kanssa äänitetty kappale ”Summer Time Love”, joka otettiin Marui-tavaratalon televisiomainokseen, ja Doping Pandan kanssa tehty kappale ”She Loves the Cream”, josta tehtiin erikoisversio Amazing Nuts! -animea varten. Albumi nousi Oricon-listan sijalle kolme. Albumin julkaisun jälkeen yhtye lähti kiertueelle Japaniin ja Etelä-Koreaan. Viimeinen konsertti Yokohama Arenalla heinäkuussa 2007 oli yhtyeen toistaiseksi suurin, ja siihen osallistui yhteensä 17 vierailevaa artistia. == Kappaleet == # [välisoitto] # [m-flo loves Crystal Kay] # [m-flo loves Namie Amuro] # [m-flo loves Melody] # [välisoitto] # [m-flo loves Emi Hinouchi & Ryōhei] # [m-flo loves Kumi Kōda] # [m-flo loves Monkey Majik] # [välisoitto] # [m-flo loves Doping Panda] # [m-flo loves Alex (Clazziquai Project)] # [m-flo loves Bonnie Pink] # [m-flo loves Star Trek] # [m-flo loves Chan, Thaitanium, Edison Chen, Ryōhei] # [m-flo loves Minmi] # [välisoitto] # [m-flo loves Chara] == Lähteet == Luokka:Vuoden 2007 albumit Luokka:m-flon albumit
Rollerball (vuoden 2002 elokuva)

Rollerball (Rollerball) on vuonna 2002 ensi-iltansa saanut John McTiernanin ohjaama elokuva. Se on uudelleenfilmatisointi samannimisestä vuoden 1975 elokuvasta. Roger Ebertin mielestä elokuva on värikkään ja vauhdikkaan kuvamateriaalin epämääräinen sotku, joka hakee juontaan, merkitystään, rytmiään ja tolkkuaan. Hänen mielestään se sijoittuu viihdearvoltaan jonnekin kaleidoskoopin ja laavalampun välimaastoon. Hän antaa elokuvalle puoli tähteä neljästä. == Lähteet == Luokka:Vuoden 2002 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset tieteiselokuvat Luokka:Metro-Goldwyn-Mayerin elokuvat
Basic (elokuva)

Basic tai Kahdeksan (Basic) on vuonna 2003 ensi-iltansa saanut John McTiernanin ohjaama elokuva, jonka pääosia esittävät John Travolta ja Samuel L. Jackson. Chicago Sun-Timesin kriitikko Roger Ebert antoi elokuvalle yhden tähden neljästä. Hänestä sen sekavasta juonesta saattaisi saada jonkin käsityksen toisella katsomiskerralla, mutta elokuva ei hänestä ole uusintakatselun arvoinen. == Lähteet == Luokka:Vuoden 2003 yhdysvaltalaiset elokuvat Luokka:Yhdysvaltalaiset jännityselokuvat
Lucia ja seksi

Lucia ja seksi (Lucia y el sexo) on vuonna 2001 ensi-iltansa saanut Julio Medemin ohjaama espanjalainen elokuva. == Lähteet == Luokka:Vuoden 2001 espanjalaiset elokuvat Luokka:Romanttiset draamaelokuvat Luokka:Ranskalaiset eroottiset elokuvat Luokka:Espanjalaiset eroottiset elokuvat
Liftari (vuoden 2007 elokuva)

Liftari () on vuonna 2007 ensi-iltansa saanut Dave Myersin ohjaama yhdysvaltalainen kauhu/jännityselokuva. Elokuvan pääosassa esiintyvät Sean Bean, Sophia Bush, Zachary Knighton ja Neal McDonough. Liftari on uudelleenfilmatisointi vuoden 1986 samannimisestä elokuvasta. == Tarina == Elokuvassa Jim (Zachary Knighton) ja Grace (Sophia Bush) matkustavat kotikaupunkiin lomalle, kun he melkein ajavat keskellä tietä seisovan liftarin päälle. He ottavat hänet kyytiin ja hän kertoo olevansa John Ryder (Sean Bean). He huomaavat pian että liftari on outo ja täysi kaheli. Hän ottaa Gracea hiuksista kiinni ja autossa syntyy tappelu. Lopulta Jim ja Grace saavat työnnettyä liftarin tielle vauhdissa. He nukkuvat yön autossa, ja Grace haluaisi aamulla palata takaisin kotiin mutta Jim puhuu hänet ympäri ja he jatkavat matkaa. == Rooleissa == == Arvioita == Turun Sanomien Tapani Maskula havaitsi Liftarissa lainauksia paitsi alkuperäisestä ”kehnosta roskafilmistä” (1986), myös elokuvista Kauhun kilometrit (Spielberg, 1971), Yön silmät (Craven, 1977) ja Kuolema kyydissä (Franklin, 1981). Silti elokuvasta on hänestä tullut ”yksitoikkoisesti kehäänsä laahustava” tarina, jonka käsikirjoituksessa on ammottavia aukkoja. == Lähteet == == Aiheesta muualla == * * * Luokka:Vuoden 2007 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset jännityselokuvat Luokka:Sarjamurhaajaelokuvat Luokka:Yhdysvaltalaiset uudelleenfilmatisoinnit
Cristian Tudor

pienoiskuva|Cristian Tudor vuonna 2008. Cristian Dorin Tudor (23. elokuuta 1982 – 23. joulukuuta 2012) oli romanialainen jalkapallohyökkääjä.Cristian Dorin Tudor - Spielerprofil - transfermarkt.de Hänen seuroinaan olivat Gloria Bistrița, FC Sheriff Tiraspol, ja FK Alania Vladikavkaz.Gsp.ro: Bistriţenii sînt în doliu! Un fost fotbalist al echipei a decedat la doar 30 de ani Hän pelasi viimeisen ottelunsa lokakuussa 2008 Alanialle. Hän kuoli 30-vuotiaana kirroosiin sairaalassa, johon oli joutunut edellisenä päivänä. == Lähteet == Luokka:Romanialaiset jalkapalloilijat Luokka:Vuonna 1982 syntyneet Luokka:Vuonna 2012 kuolleet
Jackpot (vuoden 1992 elokuva)

Jackpot (Yhdysvalloissa nimellä Cyber Eden; ) on Mario Orfinin ohjaama ja tuottama italialais-ranskalainen komedia-/tieteiselokuva vuodelta 1992. Elokuvan pääosia näyttelevät Adriano Celentano, Kate Vernon ja Salvatore Cascio. Jackpot pohjautuu Anna Moronin tarinaan, jonka pohjalta ohjaaja Orfini, Adriano Celentano, Max Ember, Grazia Giardiello ja Roberto Iannone laativat käsikirjoituksen. Jackpot sai ensi-iltansa Italiassa 23. joulukuuta vuonna 1992. ==Näyttelijät== ==Lähteet== ==Aiheesta muualla== * Luokka:Vuoden 1992 italialaiset elokuvat Luokka:Italialaiset seikkailuelokuvat Luokka:Ranskalaiset seikkailuelokuvat Luokka:Italialaiset komediaelokuvat Luokka:Italialaiset tieteiselokuvat